ريفيو سريع اختصارا للوقت... اولا احب احيي الكاتب علي اختياره لمواضيع كتبه. واضح انه مش بيكتب غير عن المواضيع اللي انا شخصيا مقدرش افوتها . بالنسبة للكتاب انا تقريبا عكس الناس كلها لاني عجبني الجزء الاول اكتر من التاني. كنت فعلا مستمتعة وانا بقرا عن شخصية كل واحد و طريقة استغلاله لمنصبه.. طريقة كتابة تفاصيل حوارتهم و حياتهم كانت مخلياني بجد مش عايزة اسيب الكتاب. دي من اول الحاجات الشدتني في. ربع جرام. . عصام يوسف بيكتب حوارات سهلة و واقعية و ده من اهم الحاجات عشان تكتب كتاب حلو في رأيي.. انا ضد التعميم و الحكم علي مجموعة كاملة بسبب فرد او فردين بس رغم كده شريف ده اللي بسميه كلاسيك ضابط .. الشرطة بالنسبة لي هي شريف ونفسي اتقبل حقيقة ان زي ما في شريف في وليد كتير بس لا عقلي ولا قلبي راضيين . الشخصيات اتكتبت بطريقة حلوة لدرجة اني كان دمي بيغلي كل ما شريف يعمل حاجة و كتير كنت ببقي عايزة اقول لعمرو مش وقت ظرف .. وليد كمان فكرني بكذة ضابط اعرفه مما خلاني ابدا احاول ابصلهم بطريقة تانية.. بس للاسف شريف مازال مأثر عليا : . الجزء التاني من اول الحادثة كان ممل بالنسية لي. وليد بيفكر هيعمل ايه في صفحة و بيري بتاخد الخطوة في سنة.. ابتديت مهتمش ايه اللي بيحصل بس النهاية خلتني عايزة اعرف ايه اللي هيحصل بعد كده. ف بختصار اقدر اقول: نص الكتاب حلو النص التاني بطيئ. الشخصيات حلوة لكن الاحداث مملة. في حتت فعلا واقعة و حتت افلام اجنبي. لسة متأثرة بالشحصيات. الرواية مش زي ربع جرام بس بعيدة عن انها تتوصف ب سيئة . شريف معصبني لحد دلوقتي... وبيري كل متقابل حد تتجوزه؟. مازلت مش قادرة استني كتاب عصام يوسف الجديد و هموت و اعرف هيتكلم عن ايه المرة دي : . بالمناسبة هي كاندي راحت فين؟
reviews (hotels, books, movies, products and a few airlines)